EkBass/fiwiki-20250220-pages-articles huggingface dataset:
Ari Paunonen

Ari Tapani Paunonen (s. 10. maaliskuuta 1958 Sulkava) on entinen suomalainen kestävyysjuoksija, joka oli parhaimmillaan 1 500 metrillä. Nykyään Paunonen toimii Juoksija-lehden päätoimittajana ja aiemmin lehden toimittajana. Paunonen oli jo juniorina huippulahjakas. 17-vuotiaana kesällä 1975 hän voitti nuorten EM-kultaa kukistaen muun muassa tulevan huippujuoksijan Sebastian Coen. Kalevan kisoissa samana vuonna hän juoksi pronssille 1 500 metrillä. Kesällä 1977 Paunonen voitti 19-vuotiaana toistamiseen nuorten EM-kultaa 1 500 metrillä sekä samalla matkalla miesten SM-kultaa. 3 000 metrillä Paunonen juoksi nuorten maailmanennätyksen 7.43,20, joka kesti liki 20 vuotta. Tämä aika myös sivusi Lasse Virénin Suomen ennätystä (käsiaika 7.43,2) ja on voimassa edelleenkin. Myös maililla Paunonen juoksi vieläkin voimassa olevan Suomen ennätyksen 3.55,65. Aika oli tuolloin myös nuorten Euroopan ennätys. Paunosella on useita voimassa olevia Suomen ennätyksiä 15-, 17- ja 19-vuotiaissa. Paunonen osallistui ulkoratojen aikuisten arvokilpailuihin ainoastaan kerran, Prahan EM-kilpailuihin 1978. Uransa aikana Paunonen edusti Sulkavan Urheilijat -41:tä, Turun Urheiluliittoa, Savon Mailereita ja Savonlinnan Rientoa. Paunonen elää avioliitossa entisen keskimatkojen huippujuoksijan Aila Paunosen (o.s. Virkberg) kanssa. Heillä on kaksi tytärtä, Aino ja Venla, jotka niin ikään ovat kansallisen tason juoksijoita.Paunoset jaksavat juosta ==Ennätykset== *800 m: 1.47,74 (1977) *1 500 m: 3.38,07 (1977) *maili: 3.55,65 (1977, SE) *3 000 m: 7.43,20 (1977, SE) *5 000 m: 13.31,56 (1987) *10 000 m: 28.25,16 (1987) == Lähteet == * === Viitteet === Luokka:Suomalaiset kestävyysjuoksijat Luokka:Suomalaiset keskimatkojen juoksijat Luokka:Suomalaiset maastojuoksijat Luokka:Vuonna 1958 syntyneet Luokka:Elävät henkilöt
Reino Kangas

Reino Robert Kangas (20. huhtikuuta 1910 Paavola – 12. helmikuuta 1998 Ruukki) oli suomalainen maanviljelijä, kunnallisneuvos ja kansanedustaja (maalaisliitto/keskusta 1962–1975). Kangas vaikutti seuraavissa eduskunnan toimielimissä: Laki- ja talousvaliokunta, puolustusvaliokunta ja sosiaalivaliokunta. Reino Kangas oli sotilasarvoltaan alikersantti. Hän oli käynyt kansakoulun sekä maamieskoulun vuonna 1928. Kangas oli naimisissa Elma Margareeta Karhumaan (1913–1994) kanssa. Kankaalla oli lukuisia luottamustoimia. Presidentin valitsijamiehenä hän toimi vuonna 1968. Lisäksi Kangas toimi Paavolan kunnanvaltuuston ja kunnanhallituksen puheenjohtajana, Kirkolliskokouksen, Keski-Pohjanmaan tuberkuloosiparantolan liittovaltuuston ja Ruukki Oy:n hallintoneuvoston jäsenenä. Siika–Pyhäjoki-alueliiton hallituksessa Kangas oli puheenjohtaja, Oulaisten parantolan liittovaltuustossa varapuheenjohtaja. Jäsen Kangas oli myös Revon Sähkö Oy:n, Imatran Voima Oy:n, Kemijoki Oy:n ja Keski-Pohjanmaan puhelinosuuskunnan hallintoneuvostoissa. Yhteisistä asioista Kangas huolehti lisäksi Heikinharjun B-mielisairaalan kuntainliiton liittovaltuustossa, Pohjolan Maidon ja Vesihuoltoliiton hallituksissa. ==Aiheesta muualla== * Luokka:Kansanedustajat Luokka:Suomen Keskustan poliitikot Luokka:Paavolan kunnanvaltuutetut Luokka:Oulun vaalipiiri Luokka:Vuonna 1910 syntyneet Luokka:Vuonna 1998 kuolleet
Seppo Repo

Seppo Hannu Antero Repo (s. 21. syyskuuta 1947 Liperi, Suomi) on suomalainen uransa lopettanut jääkiekkohyökkääjä. Hän oli ensimmäisiä suomalaisia Pohjois- Amerikan ammattilaisliigoissa. ==Pelaajaura== Repo aloitti pääsarjauransa Savonlinnan SaPKossa 1968. Kahden kauden päästä Repo siirtyi Helsinkiin, jossa pelasi yhden kauden Jokereissa, Karhu-Kissoissa ja HJK:ssa. Kaudet 1973–1976, 1977–1978 ja 1981–1983 hän pelasi TPS:ssa. Repo voitti yhden Suomen mestaruuden ja yhteensä neljä mitalia. Hän pelasi SM-sarjassa ja -liigassa 353 runkosarjaottelua tehoin 239 + 153. Pudotuspeleissä hän teki 22 ottelussa pisteet 9 + 9. Ulkomailla Repo pelasi useassa eri maassa. Vuonna 1976 hän siirtyi WHA-liigan Phoenix Roadrunnersiin. Joukkueessa pelasivat myös Pekka Rautakallio, Lauri Mononen ja Juhani Tamminen. Repo, Mononen ja Tamminen pelasivat samassa ketjussa nimeltä "Lappline". WHA:ssa Repo sai aikaan 80 ottelussa tehot 29 + 31. Pohjois-Amerikan kauden jälkeen Repo siirtyi TPS:n kautta kahdeksi vuodeksi Japanin liigan Kokudoon. Tämän jälkeen hän pelasi vuoden Saksan EHC Münchenissä ja vielä 1986–1987 Tanskan liigan Herning IK:ssa. Repo edusti Suomea kahdeksan kertaa MM- ja kerran olympiatasolla. Yhteensä hän pelasi 170 A-maaottelua saldolla 39 + 26. ==Valmennusura== Peliuransa jälkeen Repo on toiminut valmentajana. Ensimmäinen valmennuspesti oli Suomen alle 16-vuotiaiden maajoukkueen apuvalmentajana 1992–1993. Seuraavana syksynä hän aloitti Kouvolan KooKoon apuvalmentajana mutta nostettiin kesken kauden joukkueen päävalmentajaksi. 1996–1999 Repo valmensi Tanskassa Herning IK:n joukkuetta. Ensimmäisellä kaudella tuli heti runkosarjan voitto ja sen päälle mestaruus. Toisella kaudella joukkue jäi runkosarjassa kolmanneksi, mutta voitti jälleen mestaruuden. Kolmannella kaudella joukkue jäi runkosarjassa viidenneksi ja karsiutui jatkosta puolivälierissä. Vuoden 2001–2002 Repo valmensi Mestis-joukkue KJT:a. ==Muuta== Revon vuonna 1982 syntynyt poika Johannes on myös pelannut jääkiekkoa. Repo on asunut jo pitkään Lahdessa. == Seuraura pelaajana== * Kiekko-Karhut (Maakuntasarja) 1965–1966 * JoKP (Suomensarja) 1966–1967 * SaPKo (Suomensarja) 1967–1968 * SaPKo (SM-sarja) 1968–1970 * Jokerit (SM-sarja) 1970–1971 * Karhu-Kissat (SM-sarja) 1971–1972 * HJK (SM-sarja) 1972–1973 * TPS (SM-sarja/SM-liiga) 1973–1976, 1977–1978 ja 1981–1983 * Phoenix Roadrunners (WHA) 1976–1977 * Kokudo Keikaku (Japanin liiga) 1978–1980 * EHC 70 München (Eishockey-Bundesliga) 1980–1981 * Peliitat (I-divisioona) 1983–1984 * KooKoo (I-divisioona) 1984–1986 * Herning IK (Superisligaen) 1986–1987 * Kiekkoreipas (I-divisioona) 1987–1989 ==Saavutukset ja palkinnot== *1 Suomen mestaruus (1976) *1 Tanskan mestaruus (1987) *2 SM-hopeaa ja 1 -pronssi *Suomen paras jääkiekkoilija (1976) *SM-sarjan maalipörssin voittaja (1975) *Tanskan Superisligaenin pistepörssin voitto (1987) *Lynces Academicin parhaan hyökkääjän patsas (1975, 1976) *Valinta All Stars -kentälliseen (1975, 1976) *Suomen Jääkiekkoleijona #71 ==Lähteet== * * * *Revon tiedot Jääkiekkomuseon sivulla *Eurohockeyn tilastosivu ===Viitteet=== Luokka:Suomalaiset jääkiekkoilijat Luokka:Vuonna 1947 syntyneet Luokka:Elävät henkilöt
Inna Ilivitzky

Inna Ilivitzky (ent. Riipinen, s. 11. syyskuuta 1946 Helsinki) on suomalainen eläinlääkäri ja vasemmistoliittolainen poliitikko. Huhtikuussa 1999 Ilivitzky nousi varasijalta Euroopan parlamenttiin, jossa hän toimi noin kolme kuukautta, kun Outi Ojala luopui paikastaan tultuaan valituksi eduskuntaan maaliskuun 1999 vaaleissa. Ilivitzky oli ehdolla myös europarlamenttivaaleissa 1999 (14 901 ääntä) ja 2004 (6 531), mutta hän ei tullut valituksi. Ilivitzky valmistui Helsingin eläinlääketieteellisestä korkeakoulusta vuonna 1972 ja työskenteli sittemmin pitkään eläinlääkärinä Valkeakoskella. Ennen eläkkeelle jäämistään hän toimi Etelä-Suomen läänin läänineläinlääkärinä. Ilivitzky oli yksi Vasemmistonaisten puheenjohtajista 2000-luvun ensikymmenellä. Ilivitzky on tunnettu laajasta kielitaidostaan ja kansainvälisyydestään: hänen vanhempansa olivat Karjalan evakkoja, äiti ortodoksi ja isä juutalainen, ja haastattelussa Ilivitzky on kertonut matkustaneensa jo lapsena ympäri Eurooppaa isän sukulaisten vieraana. == Lähteet == == Aiheesta muualla == * Luokka:Vasemmistoliiton europarlamentaarikot Luokka:Vasemmistoliiton poliitikot Luokka:Suomalaiset eläinlääkärit Luokka:Vuonna 1946 syntyneet Luokka:Elävät henkilöt
Karine Ruby

Karine Martine Ruby (4. tammikuuta 1978 Bonneville, Ranska – 29. toukokuuta 2009 Massif du Mont-Blanc, Ranska) oli ranskalainen lumilautailija ja olympiavoittaja. Ruby voitti suurpujottelun Naganossa 1998 ja hän on naisten lumilautailun kaikkien aikojen ensimmäinen olympiavoittaja. Salt Lake Cityssä 2002 hän oli parisuurpujottelussa hopealla ja Torinossa 2006 lumilautakrossissa kuudestoista. Hänellä on myös kuusi maailmanmestaruutta. Lumilautailun maailmancupissa hän voitti kokonaiskilpailun kausilla 1995–1996, 1996–1997, 1997–1998, 2000–2001, 2001–2002 ja 2002–2003. Kaikkiaan hän voitti 67 osakilpailua ja oli yhteensä 122 kertaa palkintokorokkeella. Ruby kuoli kiipeilyonnettomuudessa Mont Blancilla 31-vuotiaana. == Lähteet == == Aiheesta muualla == * Luokka:Ranskalaiset lumilautailijat Luokka:Ranskalaiset olympiavoittajat Luokka:Vuonna 1978 syntyneet Luokka:Vuonna 2009 kuolleet
Karl-Gustav Kaisla

Karl-Gustav Kaisla (4. lokakuuta 1943 Helsinki – 21. syyskuuta 2012 Helsinki) oli suomalainen jääkiekkoerotuomari. Hän on ansioituneimpia suomalaisia erotuomareita. Hän vihelsi SM-sarjassa ja -liigassa vuosina 1970–1990 yhteensä 515 ottelua. Päättäessään uransa hän oli ainoa yli 500 jääkiekon pääsarjaottelua tuominnut suomalainen erotuomari. Hän toimi SM-liigassa myös erotuomarikouluttajana ja otteluvalvojana. Kaisla valittiin urallaan kolme kertaa SM-liigan parhaaksi erotuomariksi ja hän on Suomen Jääkiekkoleijona numero 73. Kaisla tuomaroi kolmissa MM-kisoissa ja kerran olympialaisissa. Vuoden 1980 talviolympialaisissa hän toimi päätuomarina kuuluisassa ”Miracle on Ice” -ottelussa, jossa Yhdysvallat voitti Neuvostoliiton 4–3. Kaisla kuoli syyskuussa 2012 vaikean sairauden uuvuttamana, minkä johdosta 22. syyskuuta pelatut SM-liigan sarjapelit aloitettiin hiljaisella hetkellä Kaislan muistoksi. Karl-Gustavin poika Jan-Erik Kaisla on entinen jääkiekkomaalivahti, joka pelasi Kiekko-Vantaassa kevääseen 2010 asti. Toinen poika Tom Kaisla pelasi puolustajana Kiekko-Vantaassa kausilla 1994–1996. == Lähteet == *Kaislan tiedot Jääkiekkomuseon sivulla * SM-liiga kunnioittaa Karl-Gustav Kaislan muistoa === Viitteet === == Aiheesta muualla == *Karl-Gustav Kaislan muistokirjoitus Helsingin Sanomissa Luokka:Suomalaiset jääkiekkotuomarit Luokka:Unto Wiitala -palkinnon voittajat Luokka:Vuonna 1943 syntyneet Luokka:Vuonna 2012 kuolleet
Uuno Alanko

Uuno Isak Alanko, myös Uno Alanco (12. lokakuuta 1878 Mäntsälä – 24. elokuuta 1964 HelsinkiOtavan Iso tietosanakirja, Otava 1967, osa 10 (ei sivunumero) lähde kuolinpaikalle) oli suomalainen kuvataiteilija ja arkkitehti, kotoisin Mäntsälästä, mutta vaikutti paljon Keski-Suomessa. Hän toimi Suomen Taideyhdistyksen koulun rehtorina vuosina 1923–1939 ja Taidemaalariliiton ensimmäisenä puheenjohtajana. Hän on suunnitellut puisen jugend-talon Lahden Purjehdusseuran paviljongiksi Myllysaareen. Uuno Alangon vanhemmat olivat tehtaanhoitaja Isak Alanco ja Flora Fatima Fonthén. Hän kirjoitti ylioppilaaksi vuonna 1897 ja valmistui Polyteknillisestä opistosta koneinsinööriksi vuonna 1901 sekä arkkitehdiksi vuonna 1905. Tämän ohella hän opiskeli Helsingin yliopiston piirustussalissa vuosina 1903–1905 ja teki sittemmin useita opintomatkoja Ranskaan ja Italiaan. Vuosina 1907–1910 Alangolla oli oma arkkitehtitoimisto Lahdessa. Vuosina 1930–1948 hän toimi mallipiirustuksen ja vesivärimaalauksen opettajana Teknillisessä korkeakoulussa. Alanko sai professorin arvonimen vuonna 1952. Hänen töitään on muiden muassa Helsingin, Imatran, Lahden, Tampereen ja Turun taidemuseoiden kokoelmissa.Kuka kukin on 1954, s. 29. Toimituskunta: I. Havu, L. Arvi P. Poijärvi ja Eino Parikka. Helsinki: Otava, 1954.Ylioppilasmatrikkeli 1853–1899 : Uno Isak Alanco ==Lähteet== * ===Viitteet=== Luokka:Suomalaiset arkkitehdit Luokka:Suomalaiset taidemaalarit Luokka:Suomalaiset professorin arvonimen saaneet Luokka:Vuonna 1878 syntyneet Luokka:Vuonna 1964 kuolleet
Evaporiitti

thumb|250px|Kuolleenmeren rannan haliittimuodostumia. Evaporiitit ovat mitä tahansa mineraaleja, joita voidaan löytää vesiliukoisista suolakerrostumista. Ne kuuluvat sedimenttikivilajeihin ja ryhmään kuuluu lähes 100 eri mineraalia. Tyypillisesti evaporiitteja esiintyy entisillä, aikoinaan sulkeutuneilla merialueilla tai aavikko-oloissa, joissa veden haihtuminen on sisäänvirtausta ja sademäärää suurempaa. Jos jostain kerrostumasta löydetään evaporiittia, voidaan päätellä alueen olleen joskus veden vallassa. Merkittävimpiä evaporiitteja ovat anhydriitti (CaSO4), haliitti (NaCl), kalsiitti (CaCO3), kipsi (CaSO4•2H2O), polyhaliitti sekä kaliumin (K) ja magnesiumin suolat. Tyypillisiä ei-merellistä alkuperää olevia, esimerkiksi kuivuneilla syvännealueilla muodostuneita evaporiitteja ovat boraatit (B(O)3, esimerkiksi booraksi Na2[B4O5(OH)4]•8H2O), nitraatit ja natriumkarbonaatti (sooda, Na2CO3). Haliittiesiintymiä on vakautensa vuoksi pidetty hyvinä ydinjätteiden loppusijoituspaikkoina. Nitraatteja käytetään lannoitteiden ja räjähteiden valmistukseen. ==Lähteet== ==Aiheesta muualla== Luokka:Sedimenttikivilajit
Martti Siisiäinen

Martti Eino Juhani Siisiäinen (s. 6. kesäkuuta 1948 Rautjärvi) on Jyväskylän yliopiston sosiologian laitoksen professori ja tutkija. Siisiäisen tutkimus on keskittynyt lähinnä kolmannen sektorin ja yhdistysten sosiologiseen tutkimiseen. Siisiäisen kiinnostuksen kohteina ovat olleet myös sosiaalisen pääoman erilaiset tulkinnat sekä kuntien ja kansalaisyhteiskunnan suhde toisiinsa. Hänet tunnetaan tuotteliaana kansalaisyhteiskunnan tutkijana. ==Lähteet== Luokka:Suomalaiset sosiologit Luokka:Jyväskylän yliopiston professorit Luokka:Vuonna 1948 syntyneet Luokka:Elävät henkilöt Luokka:Suomalaiset professorit
Jim Shea

Jim Shea -nimisiä henkilöitä: * Jim Shea, yhdysvaltalainen entinen yhdistetyn urheilija ja maastohiihtäjä * James Edmund "Jimmy" (tai "Jim") Shea Jr., yhdysvaltalainen skeletonkelkkailija, edellisen poika
Espanjan asevoimat

Espanjan asevoimat () jakautuu seuraaviin puolustushaaroihin: * maavoimat () * laivasto () ** merijalkaväki () * ilmavoimat () Myös puolisotilaallinen Guardia Civil on osa asevoimia. Kaikki ovat Espanjan puolustusministeriön alaisia, ja Guardia Civil myös sisäministeriön. Asevoimien ylipäällikkönä toimii Espanjan kuningas, tällä hetkellä Felipe VI. Espanjassa ei ole nykyään yleistä asevelvollisuutta maan siirryttyä ammattiarmeijaan vuonna 2002. Espanja on ollut Naton jäsen vuodesta 1982. Asevoimien kokonaisbudjetti vuonna 2003 oli 9,9 miljardia dollaria, joka on 1,1 prosenttia maan bruttokansantuotteesta. == Katso myös == * Voittamaton armada == Aiheesta muualla == * Espanjan puolustusministeriö * Espanjan maavoimat * Espanjan laivasto * Espanjan ilmavoimat *
Metallin pursotus

Metallin pursotuksella tarkoitetaan prosessia, jossa metalliaihio puristetaan reiän läpi. Prosessissa reiän muoto kopioituu pursotettuun materiaaliin. Myös muoveja pursotetaan, ja prosessi on analoginen metallurgisen pursotusprosessin kanssa: tällöin käytetään termiä ekstruusio eli suulakepuristus. Puristettavat metallit ovat joko valanteita tai jauheita. Lähes kaikkia teknisiä metalleja voidaan pursottaa. Kuluttajille tuttu esimerkki pursotetusta metallituotteesta on alumiiniprofiili jota käytetään mm. kasvihuoneiden runkojen valmistuksessa. ==Pursottimet== 1970-luvulle asti kaikki metallipursottimet olivat joko vesi- tai öljyhydraulisia puristimia. Nämä puristimet toimivat panosprosessina, missä pursotteen yksikköpaino saattaa olla useita tonneja. Tyypillinen pöllikoko on 50-700 kg. Jatkuvatoimisia puristimia on myös kehitetty, näistä tunnetuimpia ja toimivimpia ovat Jade Claw- ja Conform -menetelmä. ==Jade Claw -pursotus== Jade Claw -menetelmä perustuu kahteen telaketjuun, joilla ainestanko painetaan työkalun läpi. Menetelmällä onnistuttiin tekemään laboratoriomittakaavan tuotantoa, mutta siitä ei koskaan tullut kaupallista menestystä. ==Conform pursotus== Conform menetelmässä aihiona on metallitanko tai metallijauhe. Tangon paksuus on halkaisijaltaan 8–25 mm, tangon pituutta ei ole rajoitettu. Laitteisto koostuu pursotuspyörästä, painorullasta ja työkaluasetelmasta, joka on tuettu takapuristimella vasten pursotuspyörää. Aihiotanko painetaan painorullalla purstuspyörässä olevaan uraan. Pursotuspyörä pyörii ja kuljettaa metallin työkaluasetelmalle, missä uraan upotettu vaste pysäyttää ja kääntää pursotettavan materiaalin pois pursotuspyörältä. Materiaalin sisäinen leikkautuminen nostaa pursotettavan materiaalin lämpötilan ja siihen kohdistuvan paineen niin korkeaksi, että metalli on viskositeetiltaan muovailuvahamaista ja siten plastista. Conform pursotus on UKAEAn kehittämä ja patentoima menetelmä. Menetelmää oli alun perin tarkoitus käyttää uraanitankojen pursotukseen. Uraani oli kuitenkin liian lujaa ja haurasta pursotettavaksi tällä menetelmällä, mutta muiden plastisimpien metallien purostus onnistui hyvin. 1980-luvulla UKAEA antoi lisenssin kahden kaupallisen yrityksen; BWE Ltd. ja Holton Machinery Ltd.:n käyttöön, jotka käynnistivät kaupallisen laitevalmistuksen. Menetelmää käytetään huomattavassa määrin alumiinin ja kuparin pursottamiseen. Luokka:Metalliteollisuus Luokka:Metallurgia Luokka:Muokkaustekniikka (Metallit)
Ortopedia

Ortopedia (kreik. , ("korjata", "suora") ja , ("lapsi") ) on luu- ja tukielinsairauksiin erikoistunut kirurgian ja lääketieteen ala. Ortopedian alalla suoritetaan luu- ja tukikudossairauksien tutkimusta ja hoitoa kirurgisesta näkökulmasta. Ortopedin vastaanotolla kartoitetaan aluksi oireet sekä syyt niiden takana. Alkukartoituksen jälkeen ortopedi tutkii oireilevan alueen. Oireilevan alueen tutkimuksiin kuuluu vaivasta riippuen esimerkiksi nivelsiteiden ja lihasten toiminnan testaaminen. Ortopedian alalle kuuluvat nivelten, luiden, lihasten, nivelsiteiden ja rustopintojen leikkaukset. Tyypillisiä toimenpiteitä ovat nivelten tähystykset, murtumien korjausleikkaukset ja kipsaukset, välilevypullistumien hoito, nivelsiteiden korjausleikkaukset sekä lonkkien ja polvien keinonivelleikkaukset. Ortopedia ja traumatologia on Suomessa lääketieteen erikoisala, johon kuuluu ortopedian lisäksi myös traumatologian eli vammojen ja akuuttien tilanteiden kirurginen hoito, joka on usein päivystysluonteista. Ortopedian ja traumatologian erikoisala on suurin kirurgian ala Suomessa, sillä 40 prosenttia kaikista tehtävistä kirurgisista toimenpiteistä kuuluvat kyseiseen erikoisalaan. Ortopediaan ja traumatologiaan erikoistuminen kestää lääkäriksi valmistumisen jälkeen vielä kuusi vuotta. Ensimmäinen ortopedinen sairaala perustettiin Ranskassa vuonna 1780. Se erikoistui lasten luurangon epämuodostumiin. Kipsin käyttö luunmurtumien tukemiseen keksittiin vuonna 1851 Pariisissa. Monet ortopediset keksinnöt ovat liittyneet sotavammojen hoitoon. Lastan käyttö ja veto (vahingoittuneen raajan tukeminen kannatustelineeseen) kehittyivät ensimmäisen maailmansodan aikana. Toisen maailmansodan aikana saksalainen kirurgi Gerhard Küntscher kehitti pitkien putkiluiden murtumien hoitoon ydinnaulauksen ja merkittävä osa työstä tapahtui yhteistyössä suomalaisten kirurgien kanssa hänen ollessaan sijoitettuna Kemiin. Tätä ennen nämä vammat hoidettiin kuukausien kipsihoidoilla mutta toimenpiteen ansiosta sotilaan saattoivat palata palvelukseen jopa viikoissa. Lonkkaproteesit keksittiin Englannissa 1960-luvulla. ==Lähteet== == Aiheesta muualla == * Ortopedia ja traumatologia HUS Luokka:Ortopedia ja traumatologia Luokka:Seulonnan keskeiset artikkelit
Yūko Arimori

Yūko Arimori (, s. 17. joulukuuta 1966 Okayama, Japani) on japanilainen kestävyysjuoksija. Arimori saavutti hopeaa Barcelonan olympialaisten maratonilla vuonna 1992. Atlantan olympialaisissa 1996 hän sijoittui pronssille Fatuma Roban ja Valentina Jegorovan jälkeen. == Lähteet == == Aiheesta muualla == * Luokka:Japanilaiset kestävyysjuoksijat Luokka:Japanilaiset olympiamitalistit Luokka:Vuonna 1966 syntyneet Luokka:Elävät henkilöt
Bauhaus (yhtye)

Bauhaus on vuonna 1978 Northamptonissa perustettu englantilainen rock-yhtye. Yhtye otti nimensä saksalaiselta Bauhaus-taidekoululta ja käytti alun perin nimeä Bauhaus 1919 mutta luopui hyvin pian vuosiluvusta. Bauhaus yhdisteli musiikissaan useita vaikutteita (muun muassa punkista ja glam rockista) luoden samalla omanlaistaan synkkää mutta energistä post-punkia. Yhtye hajosi vuonna 1983 julkaistuaan neljä täyspitkää studioalbumia mutta palasi esiintymislavoille vuonna 1998 menestyksekkäällä paluukiertueella. Bauhausin vuonna 1979 ilmestynyttä ensisingleä Bela Lugosi's Dead pidetään myös ensimmäisenä goottirock-levynä. Yhtyeen vaikutus goottirockin kehitykseen on ollut merkittävä, ja se on ollut gootti-skenen suosituimpia yhtyeitä. == Jäsenet == * Peter Murphy: laulu; (s. 11. heinäkuuta 1957, Northampton) * Daniel Ash: kitara, saksofoni; (s. 31. heinäkuuta 1957, Northampton) * David J: bassokitara; (s. 24. huhtikuuta 1957, Northampton) * Kevin Haskins: rummut; (s. 19. heinäkuuta 1960, Northampton) == Diskografia == * In the Flat Field (1980) * Mask (1981) * The Sky's Gone Out (1982) * Press the Eject and Give Me the Tape (1982) Live-taltiointi * Burning from the Inside(1983) * Rest in Peace: The Final Concert (1992) Live-taltiointi * Gotham (1999) Live- taltiointi * Go Away White (2008) == Aiheesta muualla == * Viralliset kotisivut Luokka:Brittiläiset goottirockyhtyeet Luokka:Brittiläiset post-punk- yhtyeet
Pallotähtitiede

Pallotähtitiede on tähtitieteen ala, joka tutkii muun muassa taivaankappaleiden paikkoja ja näennäistä liikettä taivaanpallolla, niiden paikanmääritystä, havaintovirheitä, ja taivaanpallon liikkeeseen liittyviä asioita, kuten ajanlaskua. Pallotähtitieteen osa-alueita ovat mm. * Pallotrigonometria * Koordinaattijärjestelmät ** Horisonttijärjestelmä ** Ekvaattorijärjestelmä ** Ekliptikajärjestelmä ** Galaktinen koordinaattijärjestelmä * Positioastronomia (paikanmääritys tähtitaivaalla) * Tähdistöt, tähtiluettelot ja tähtikartat * Aikajärjestelmät ja ajanlasku ** Tähtiaika ** Aurinkoaika ** Almanakka ==Katso myös== *Tähtitiede ==Kirjallisuutta== * Hannu Karttunen, Karl Johan Donner, Pekka Kröger, Heikki Oja, Markku Poutanen: Tähtitieteen perusteet, ISBN 952-5329-30-5 *
Hans Albers

Hans Philipp August Albers (22. syyskuuta 1891 Hampuri – 24. heinäkuuta 1960 Kempfenhause, Berg, Ylä-Baijeri) oli saksalainen teatteri- ja elokuvanäyttelijä sekä laulaja, lempinimeltään ”Der blonde Hans” (”vaalea Hans”).Biografie. Der Blonde Hans. Hänen tyypillinen roolihahmonsa oli vanhahko mies sadetakissa ja merimieslakissa soittamassa haitaria ja laulamassa. Hänen tunnetuin laulunsa on ”Auf der Reeperbahn nachts um halb eins” (”Reeperbahnilla puoli yksi yöllä”), josta tuli St. Paulin kaupunginosan epävirallinen tunnussävelmä.St. Pauli and the Reeperbahn. Hamburg Tourism. == Lähteet == == Aiheesta muualla == Luokka:Saksalaiset näyttelijät Luokka:Saksalaiset laulajat Luokka:Vuonna 1891 syntyneet Luokka:Vuonna 1960 kuolleet
Valentina Jegorova

Valentina Mihailovna Jegorova (, s. 16. helmikuuta 1964 Morgaušin piirin Izderkinon kylä, Tšuvassia) on venäläinen kestävyysjuoksija. Jegorova saavutti ensimmäisen arvokisamitalinsa sijoittumalla hopealle yleisurheilun EM- kilpailujen 1990 maratonjuoksussa. Barcelonan olympialaisissa 1992 hän voitti olympiakultaa ennen Yuko Arimoria ja Lorraine Molleria. Vuonna 1995 hän voitti puolimaratonin maailmanmestaruuden. Atlantan kesäolympialaisissa 1996 hän joutui antautumaan maratonilla Fatuma Roballe, mutta saavutti olympiahopeaa. == Lähteet == == Aiheesta muualla == * Luokka:Venäläiset kestävyysjuoksijat Luokka:Venäläiset olympiavoittajat Luokka:Vuonna 1964 syntyneet Luokka:Elävät henkilöt
Leon Battista Alberti

Leon Battista Alberti (14. helmikuuta 1404 Genova – 25. huhtikuuta 1472 Rooma) oli italialainen taidemaalari, runoilija, kielitieteilijä, filosofi, muusikko, arkkitehti ja kaiken kaikkiaan renessanssinero.Leon Battista Alberti Encyclopedia Britannica ==Elämä== Alberti syntyi firenzeläiseen aatelissukuun aviottomana lapsena maanpaossa Genovassa. Opiskeltuaan lakia Padovassa ja Bolognassa vuoteen 1432 asti hän toimi paavin sihteerinä. Hän toimi arkkitehtina Ferrarassa, Firenzessä, Mantovassa, Riminissä, Roomassa ja Urbinossa. Alberti tutustui Firenzessä Donatelloon ja muihin sen ajan taiteilijoihin. Hän laati maalaustaiteesta kirjan Della Pittura (1436), joka sisältää ensimmäiset kuvaukset perspektiivistä, muun muassa keskeisperspektiivin matemaattisen kuvauksen ja niin sanotun Albertin ikkunan, joka oli perspektiivipiirtämiseen tarkoitettu kartesiolainen matriisi. Kattavassa teoksessaan De re aedificatoria (1452) Alberti kuvaa arkkitehtuurin teoriaa. Albertin tunnetuimpia töitä ovat antiikista vaikutteita saanut Riminin Pyhän Fransiskuksen kirkko, Firenzen Palazzo Rucellai ja Mantovan Sant'Andrean kirkko, jossa oli uraauurtava julkisivu ja pohjapiirros. Humanistina Alberti korosti taiteiden järkeen ja tieteeseen pohjautuvaa luonnetta. Hän luopui uskonnollisesta symboliikasta ja haki ihanteensa klassisesta maailmasta. ==Suomennettu tuotanto== * Leon Battista Alberti: Koiran ylistys. Teoksessa: Kaljuuden ylistys ja muita ylistyksiä. Suomennos, selitykset ja jälkisanat: Vesa Vahtikari. Helsinki: Tammi 2005 ISBN 951-31-3452-0 ==Katso myös== * Andrea Palladio == Lähteet == ==Aiheesta muualla== Luokka:Italialaiset arkkitehdit Luokka:Italialaiset kriitikot Luokka:Vuonna 1404 syntyneet Luokka:Vuonna 1472 kuolleet Luokka:Renessanssin taidemaalarit Luokka:Seulonnan keskeiset artikkelit
Koori

Koori () on Japanin maaseutukaupunki Honshūn saarella Tōhokun alueella Fukushiman prefektuurissa. Se kuuluu Daten piirikuntaan. Koori sijaitsee prefektuurin pohjoisosassa Fukushiman allaslaakson alueella Fukushiman kaupungin pohjoispuolella. Koorissa on 11 373 asukasta (huhtikuussa 2022) ja sen pinta-ala on 42,97 neliökilometriä. Koori tunnetaan historiallisesti Sendain daimiokuntaa hallinneen Date-klaanin synnyinseutuna. Edo-kaudella paikkakunta kehittyi Ōshū-kaidō tiereitin postiasemana, ja siellä sijaitsi Tokugawa-bakufun paikallinen hallintokeskus. Siellä toimi myös Handan hopeakaivos, yksi maan suurimmista. Kun Japanin kunnallishallinto perustettiin vuonna 1889, Koorista tehtiin maaseutukaupunki. Silkinviljely oli aiemmin merkittävä elinkeino. Nykyisin kaupungissa on elintarvike- ja valmistavaa teollisuutta; maaseutualueilla viljellään riisin lisäksi hedelmiä, kuten persikoita ja omenoita. Koorin rakennettuun kulttuuriperintöön kuuluu länsimaalaistyylinen entinen Daten piirikunnan hallintorakennus, joka on valittu Japanin tärkeän kulttuuriomaisuuden luetteloon. Kaupunkia palvelee JR Higashi-Nihonin Tōhoku-päälinja. == Kuvia == Tiedosto:Koori- oiwake.jpg|Historiallinen Ōshū-kaidō- ja Ushū-kaidō-tiereittien risteys Koorissa Tiedosto:JREast-Tohoku-main-line-Koori-station- building-20140814-100436.jpg|Koorin rautatieasema Tiedosto:KyuDateGunyakusho2006-12.jpg|Entinen Daten piirikunnan hallintorakennus Tiedosto:Masuko Shrine of Koori.jpg|Masuko-jinjan šintolainen pyhäkkö == Lähteet == == Aiheesta muualla == * Kaupungin internetsivut Luokka:Fukushiman prefektuuri Luokka:Japanin kunnat
DBM

Dbm tai DBM voi tarkoittaa seuraavia: * dBm eli desibelimilliwatti, joka on desibeli suhteessa milliwattiin * DBM, tietokantaohjelmisto * De Bellis Multitudinis, Wargames Research Groupin miniatyyripeli
Georges Vézina

Georges Vézina (21. tammikuuta 1887 Chicoutimi, Québec – 27. maaliskuuta 1926) oli kanadanranskalainen jääkiekkomaalivahti, joka pelasi NHL-seura Montreal Canadiensissa. Hänen mukaansa on nimetty NHL:n parhaalle maalivahdille annettava palkinto. Kaudella 1922–1923 Vézina pelasi ensimmäisenä maalivahtina kauden alle 2 päästetyn maalin keskiarvolla.National Hockey League Official Guide & Record Book 2009, s. 187. Dan Diamond & Associates, Inc Toronto. ISBN 978-1-894801-14-0Emerging from the shadows to greatness. John McGourty NHL 2008. Viitattu 9.7.2016. Vézinan hieno ura sai dramaattisen lopun, kun kotiottelussa Pittsburgh Piratesia vastaan hän tuli maalittoman ensimmäisen erän jälkeen jäältä suu verta vuotaen ja lyyhistyi pukukoppiin. Vézina palasi jäälle toiseen erään, mutta lyyhistyi uudelleen, jolloin valmentaja Leo Dandurandin oli pakko vaihtaa kentälle joukkueen kakkosmaalivahti George Hainsworth. Ottelun jälkeen Vézinalla todettiin tuberkuloosi, johon hän menehtyi neljä kuukautta myöhemmin. Vézinan rauhallisuus ja kylmähermoisuus toi hänelle lempinimen The Chicoutimi Cucumber. ==Tilastot== Runkosarja Kausi Joukkue Liiga O V H T MIN PM NP PMK 1910–11 Montreal Canadiens NHA 16 8 8 0 980 62 0 3.80 1911–12 Montreal Canadiens NHA 18 8 10 0 1109 66 0 3.57 1912–13 Montreal Canadiens NHA 20 11 9 0 1217 81 1 3.99 1913–14 Montreal Canadiens NHA 20 13 7 0 1222 64 1 3.14 1914–15 Montreal Canadiens NHA 20 6 14 0 1257 81 0 3.86 1915–16 Montreal Canadiens NHA 24 16 7 1 1482 76 0 3.08 1916–17 Montreal Canadiens NHA 20 10 10 0 1217 80 0 3.94 1917–18 Montreal Canadiens NHL 21 12 9 0 1282 84 1 3.93 1918–19 Montreal Canadiens NHL 18 10 8 0 1117 78 1 4.19 1919–20 Montreal Canadiens NHL 24 13 11 0 1456 113 0 4.66 1920–21 Montreal Canadiens NHL 24 13 11 0 1436 99 1 4.14 1921–22 Montreal Canadiens NHL 24 12 11 1 1468 94 0 3.84 1922–23 Montreal Canadiens NHL 24 13 9 2 1488 61 2 2.46 1923–24 Montreal Canadiens NHL 24 13 11 0 1459 48 3 1.97 1924–25 Montreal Canadiens NHL 30 17 11 2 1860 56 5 1.81 1925–26 Montreal Canadiens NHL 1 0 0 0 20 0 0 0.00 NHA YHTEENSÄ 138 72 65 1 8484 510 2 3.61 NHL YHTEENSÄ 190 103 81 5 11586 633 13 3.28 ==Saavutuksia== * Valinta vuonna 1945 Hockey Hall of Fameen * Sijalla 75. The Hockey News -lehden 100 suurimman pelaajan listalla, joka julkaistiin vuonna 1998 == Katso myös == * Vezina Trophy * The Hockey Newsin luettelo 100 parhaasta NHL-pelaajasta ==Lähteet== Luokka:Kanadalaiset jääkiekkomaalivahdit Luokka:Hockey Hall of Fame Luokka:Vuonna 1887 syntyneet Luokka:Vuonna 1926 kuolleet
Säveltäminen

Säveltäminen on musiikkikappaleen eli sävellyksen tekemistä. Säveltäjät ovat henkilöitä, jotka luovat uutta musiikkia. Musiikin luomisprosessiin osallistuu usein myös erillinen sanoittaja, sovittaja, tuottaja ja tulkitsija. Näitä kaikkia voi yhdellä kappaleella olla useita tai sama henkilö voi vastata useasta osa-alueesta. Perinteinen kansanmusiikki ei ole sävellettyä, vaan toistuvan kollektiivisen improvisaation tulosta, joka on välittynyt perimätietona sukupolvelta toiselle. Kirjoitustaidon ja tallennustekniikan kehittyessä musiikin säveltäminen ja sävellyksen esittäminen eli tulkinta ovat eriytyneet kahdeksi erilliseksi luomisprosessiksi, jotka ovat usein kytköksissä toisiinsa vain tallennusvälineen, esim. nuotinnoksen kautta. Säveltäminen on prosessina erittäin paljon sidoksissa teostyyppiin. Teoriassa kyseessä on vapaa luova luomisprosessi, jonka lopputuloksena syntyy toistettavissa ja tunnistettavissa oleva ääninä aistittava teos. Käytännössä kuitenkin eri teostyyppien luomiseksi on vakiintunut musiikin teoriaan ja perinteeseen sidoksissa olevia sääntöjä ja tapoja niin taide- kuin populaarimusiikissakin. Säveltämiseen on olemassa monta tapaa. Erilaisia sävelmiä voi kuvitella vain mielessään, mutta niitä voi myös yrittää hyräillä, vihellellä, tapailla jonkin soittimen avulla tai kirjoittaa suoraan nuoteiksi. Usein lopullinen sävellys syntyy toiston ja improvisaation välisen vuoropuhelun tuloksena. Sävellyksen voi kirjoittaa nuotiksi tai partituuriksi, tai sitten sen voi esimerkiksi ainoastaan painaa mieleensä, nauhoittaa jollain soittimella ja syöttää tietokoneen musiikkiohjelmaan. Lahjakas säveltäjä voi kehittää säveltämistaitojaan opiskelemalla ja harjoittelemalla. ==Katso myös== *Luettelo säveltäjistä *Sävellys *
Incitatus

Incitatus oli Rooman keisari Caligulan lempihevonen, jota Caligulan kerrotaan hemmotelleen. Suetonius kertoo, että sillä oli marmorista tehty talli, timantein koristelu riimu, norsunluinen kaukaloTieteen kuvalehti Historia 15/2013, s.76 sekä purppuraloimi. Lisäksi Incitatuksella oli oma talo orjineen. Siellä vietettiin usein juhlia, joihin vieraat oli kutsuttu Incatiouksen nimissä. Suetoniuksen mukaan Caligula myös suunnitteli Incitatuksen nimittämistä konsuliksi. Dio Cassius kirjoitti aiheesta: "Se oli lupaus, josta hän varmasti olisi pitänyt kiinni, jos hän olisi elänyt niin pitkään." Usein mainitaan, että keisari olisi todella nimittänytkin Incitatuksen senaattoriksi. Monissa tarinoissa myös vihjaillaan Caligulan ja hevosen välisen suhteen seksuaalisesta luonteesta, mistä ei kuitenkaan ole näyttöä. Tietoa Incatiuksen myöhemmistä vaiheista Caligulan kuoltua vuonna 41 jaa. ei ole. Keisari Caligulaa on monissa yhteyksissä pidetty mielenvikaisena ja hänen läheistä suhdettaan hevoseensa todisteena tästä. Myöhemmin on esitetty, että Caligulan Incitatukselle osoittama huomio kertoisi enemmän keisarin pyrkimyksestä saattaa senaatti naurunalaiseksi kuin hänen hulluudestaan. Ajan historiankirjoitus oli myös useimmiten senaatille myötämielistä eikä välttämättä kuvannut keisarien käytöstä totuudenmukaisesti. ==Katso myös== * Cacareco ==Lähteet== Luokka:Rooman valtakunta Luokka:Kuuluisat hevoset
Ketjukirje

Ketjukirje koostuu tavallisesti viestistä, jossa houkutellaan vastaanottajaa tekemään kirjeestä kopioita. Lähetetyt jäljennökset muodostavat ketjun, jota uusi lähettäjä jatkaa eteenpäin lähettämällä kopioita yhdelle tai useammalle vastaanottajalle. Tavallinen mutta laitonRahankeräyslaki 31.3.2006/255 finlex.fi, muunnelma ketjukirjeestä on pyramidihuijaus. Se perustuu siihen, että vastaanottaja kirjoittaa nimensä alimmaksi listalle ja lähettää pienehkön summan rahaa listan ensimmäiselle henkilölle. Ajatuksena on se, että levittämiseen osallistunut saa osanottajien suuren määrän ansiosta paljon rahaa, mutta pyramidi todellisuudessa yleensä luhistuu nopeasti ja vain ketjukirjeen alun perin liikkeelle panneet saavat rahaa. Lukijoita voi houkutella ketjukirjeen levittämiseen monella tavalla. Rikastumislupauksen lisäksi on mahdollista, että taikauskoista vastaanottajaa uhataan huonolla onnella tai jopa fyysisellä väkivallalla, jos hän rikkoo ketjun. Ketjukirjeen sisältö muuttuu usein matkan varrella joko tarkoituksellisesti tai huonosti kopioidun tekstin takia. Sähköpostin keksimisen myötä ketjukirjeistä on tullut suositumpia kuin pelkän kirjepostin aikana. Eräät Internet-palveluntarjoajat kuitenkin kieltävät niiden lähettämisen netiketissä tai käyttösäännöissä.https://jkorpela.fi/ketjuk.htmlhttp://www.tiedekirjasto.helsinki.fi/esittely/epalvelut_saannot.pdf Ketjukirjeet voivat olla harmittomia, jos niitä käytetään hyvän maun mukaisesti eikä ketään uhkailla. Ketään ei myöskään houkutella tekemään mitään, mihin sisältyy riskejä tai vahingontekoa. Esimerkki harmittomasta ketjukirjeestä on sellainen, jossa pyydetään lisäämään nimi ja maa listalle sen seuraamiseksi, kuinka kauas maailmassa kirje leviää. == Katso myös == * Verkostomarkkinointi * Pyramidihuijaus * Ponzi-huijaus * Perusuusiutumisluku ==Lähteet== ==Aiheesta muualla== *Mitä vikaa ketjukirjeissä on *Ketjukirjeistä Internetissä Luokka:Viestintä Luokka:Huijaukset Luokka:Onni
Addys Mercedes

thumb|Addys Mercedes esiintymässä vuonna 2013. Addys Mercedes (s. Moa, Kuuba) on kuubalainen laulaja, joka on asunut vuodesta 1993 Düsseldorfissa ja Teneriffalla. == Julkaisut == === Albumit === * Mundo Nuevo (2001 Media Luna) * Nomad (2003 Media Luna) * Addys (2012 Media Luna) === Singlet ja videot === * Mundo Nuevo (2001 Media Luna) * Gitana Loca (2005 Media Luna) * Esa Voz (2005 Media Luna) * Sabado Roto (2011 Media Luna) * Hollywood (2012 Media Luna) * Gigolo (2012 Media Luna) === Uudelleenmiksaukset === * Mundo Nuevo (Tony Brown - Media Luna) * Gitana Loca (Tony Brown - Media Luna) * Esa Voz (4tune twins - Media Luna) * Afro D' Mercedes (Andry Nalin - Media Luna) * Oye Colombia (4tune twins - Media Luna) * Cry It Out (Guido Craveiro - Media Luna) * Cha Ka Cha (Ramon Zenker - Media Luna) == Aiheesta muualla == * Addys Mercedesin viralliset kotisivut Luokka:Kuubalaiset laulajat Luokka:Syntymävuosi puuttuu Luokka:Elävät henkilöt
FPS Security

FPS Security Oy (alun perin Finnish Protection Service Oy) oli vuonna 1997 perustettu vartiointiliike. Yritys työllisti 120 henkilöä (1. huhtikuuta 2006) turvallisuustehtävissä, joihin lukeutuivat perinteiset vartiointi- ja valvontapalvelut, tekniset valvontajärjestelmät, ilkivallan torjunta ja erilaiset kiinteistöhallintaan liittyvät palvelut. Yritys oli osa Turvatiimiä vuodesta 2010 alkaen. Kesäkuussa 2016 Turvatiimi ja G4S Suomi yhdistyivät puolestaan Avarn Securityksi. FPS Securityn asiakkaita olivat Helsingin kaupungin lisäksi myös Helsinki-Vantaan lentoasema, VR, Espoon kaupunki, Shell ja JCDecaux sekä monet kauppakeskukset. FPS tuli tunnetuksi varsinkin Helsingin seudulla "Stop töhryille" -projektin (Helsingin kaupungin rakennusviraston graffitien ja tagien puhdistusprojekti) myötä, jossa se oli suurimpia kaupungin alihankkijoita. Vuonna 2003 FPS nosti syytteen Voima- lehteä vastaan lehden julkaistua artikkelin koskien FPS:n väkivaltaiseksi väitettyä toimintaaMitä töhryhanke maksaa? Voima 8/2003. Yhtiö katsoi artikkelin loukkaavan FPS:n toiminnan periaatteita Marraskuussa 2006 YouTube- videopalveluun levisi video jossa FPS:n palkkalistoilla oleva vartija pahoinpiteli helsinkiläisellä Kontulan ostoskeskuksella maassa sidottuna makaavaa puolustuskyvytöntä ihmistä potkien tätä selkään. Ohikulkija oli sattumalta nähnyt vartijoiden käyvän humaltuneeseen käsiksi ja päätti kuvata tapahtuman ylikulkusillalta matkapuhelimellaan. Video sai YouTubessa lyhyessä ajassa suuren määrän katsojia. Vartijoiden työnantaja FPS Security jätti tapauksesta tutkintapyynnön poliisille ja kertoi, että tilanne ei olisi vaatinut "kuvatun kaltaisten voimakeinojen käyttöä". Tapauksesta käynnistettiin poliisitutkinta ja se käynnisti laajan keskustelun vartijaväkivallasta. Nettivideo näyttää vartijan potkivan sidottua miestä Helsingissä Helsingin Sanomat 14.11.2006 (Arkisto)Video herätti laajan nettikeskustelun vartijoiden toiminnasta Helsingin Sanomat 15.11.2006 (Arkisto) Yksi vartija vapautettiin syytteistä ja toinen todettiin syylliseksi pahoinpitelyyn, mutta käräjäoikeus ei rankaissut häntä, koska vartija ja uhri olivat sopineet asian. == Lähteet == Luokka:Suomalaiset vartiointiliikkeet Luokka:Entiset suomalaiset yritykset
Stephan Freigang

Stephan Freigang (s. 27. syyskuuta 1967 Löbau, Saksin osavaltio) on saksalainen kestävyysjuoksija. Freigang aloitti juoksu-uransa jo nuorena poikana. 16-vuotiaana hän osallistui 15 kilometrin maantiejuoksukilpailuun. Vuonna 1986 hän sijoittui neljänneksi yleisurheilun nuorten MM-kisojen 10 000 metrin juoksussa ja 20 kilometrin maantiejuoksussa. Hän juoksi ensimmäisen maratoninsa vuonna 1987 aikaan 2.14.34. Vuonna 1989 hän joutui vakavaan moottoripyöräonnettomuuteen, joka vaaransi koko hänen urheilu-uransa. Jo seuraavana vuonna hän kuitenkin juoksi 10 000 metrillä ajan 28.05. Freigang suunnitteli osallistuvansa Barcelonan olympialaisissa 1992 10 000 metrin juoksuun. Häntä ei kuitenkaan valittu Saksan olympiajoukkueeseen kyseiselle matkalle. Hänen edellisvuonna juoksemansa maratonaika 2.12.00 oikeutti paikkaan olympiajoukkueessa, joten hän päätti osallistua sittenkin maratonille. Olympiamaratonin loppu oli dramaattinen. Freigang tuli stadionalueelle kolmantena, mutta Japanin Takeyuki Nakayama ohitti hänet. Freigang sai kuitenkin kirittyä Nakayaman ohi viime hetkillä. Olympiamitali jäi hänen urheilu-uransa viimeiseksi merkittäväksi saavutukseksi. Freigang voitti universiadeissa kultaa 10 000 metrillä ajalla 28.15,84 Sheffieldissä 1991. ==Lähteet== Luokka:Saksalaiset kestävyysjuoksijat Luokka:Saksalaiset olympiamitalistit Luokka:Vuonna 1967 syntyneet Luokka:Elävät henkilöt
Teema

Teema voi tarkoittaa: * teema, länsimaisessa taidemusiikissa yksilöllinen melodinen muodoste * teema, kirjallisuudessa tarinaa yhdistävä aihepiiri * teema, tietokoneohjelman muunneltava ulkoasu * teema, aihe joukkuevoimistelussa * Teema, Kaj Franckin suunnittelema astiasto * Teema (), neuvostoliittolainen elokuva vuodelta 1979 * Teema, Helsingin yliopiston yleisen kirjallisuustieteen ainejärjestö Katharsiksen julkaisema kulttuurilehti * HS Teema, Helsingin Sanoman julkaisema lehti * Yle Teema, televisiokanava. * thema, Bysantin valtakunnan hallinnollinen alue
Hwang Young-cho

Hwang Young-cho (hangul 황영조, hanja 黄永祚; s. 22. maaliskuuta 1970 Samcheok, Etelä-Korea) on eteläkorealainen entinen kestävyysjuoksija. Nuoruudessaan Hwang oli lupaava yleisurheilija. Hän voitti ensimmäisen maratonjuoksunsa, jonka juoksi vuonna 1991. Voiton jälkeen hän päätti keskittyä maratonille. Barcelonan olympialaisissa 1992 hän juoksi uransa neljännen maratonin. Hidasvauhtisessa maratonissa puolimatkassa kärkiryhmässä oli vielä noin 30 juoksijaa. 35 kilometrin kohdalla Hwang ja Japanin Koichi Morishita johtivat kilpailua. 40 kilometrin jälkeen Hwang aloitti loppukirin, minkä ansiosta hän voitti olympiakultaa. Olympialaisten jälkeen Hwang juoksi harvakseltaan. Hän voitti Aasian kisojen mestaruuden vuonna 1994, mutta lopetti uransa vuonna 1996, sillä hän ei päässyt loukkaantumisten takia Korean joukkueeseen Atlantan olympialaisiin. Hwangin valmentaja oli Sohn Kee-chung, joka voitti olympiakultaa maratonilla vuoden 1936 olympialaisissa. Luokka:Eteläkorealaiset kestävyysjuoksijat Luokka:Eteläkorealaiset olympiavoittajat Luokka:Vuonna 1970 syntyneet Luokka:Elävät henkilöt
Pál Maléter

Pál Maléter (4. syyskuuta 1917 – 16. kesäkuuta 1958) oli unkarilainen kenraali. Maléter oli yksi Neuvostoliiton vastaisen Unkarin kansannousun johtohahmoista vuonna 1956. Maléterin saavuttua neuvotteluihin neuvostojoukkojen kanssa hänet pidätettiin ja kansannousun kukistamisen jälkeen vuonna 1958 hänet tuomittiin kuolemaan. ==Elämäkerta== thumb|vasen|Maléterin muistolaatta Budapestissa. Pál Maléter syntyi Eperjesissä eli nykyisessä Prešovissa Slovakiassa 4. syyskuuta 1917. Hänen perheensä kuului silloiseen älymystöön. Maléter opiskeli lääketiedettä ensin Prahassa ja sittemmin Budapestissa. Hän joutui kuitenkin jättämään opintonsa kesken taloudellisten vaikeuksien takia. Opintojen sijaan Maléter ilmoittauti vapaaehtoiseksi Unkarin asevoimiin saadakseen unkarin kansalaisuuden.. Vuodesta 1940 hän opiskeli Ludovikan sotilasakatemissa ja valmistuttuaan hän palveli Unkarin armeijassa ensin Košicessa ja vuodesta 1944 toisen maailmansodan itärintamalla. Maléter jäi etenevien neuvostojoukkojen sotavangiksi ja vankina hän tarjoutui vapaaehtoisena taistelmaan saksalaisia vastaan Neuvostoliiton puolella. Maléter sai sissikoulutuksen. Syksyllä 1944 hänet lähetettiin Transsilvanian rintamalle ja vuodesta 1945 hän johti pataljoonaa. Ennen vuotta 1956 hän toimi useissa alemman tason tehtävissä Unkarin kommunistihallinnon asevoimissa yleten everstiksi. Unkarin kansannousu alkoi lokakuussa 1956. Maléter sai käskyn Unkarin kansanarmeijalta tukea yksikköä Kiliánin varuskunnalla Budapestissa 25. lokakuuta. Viiden panssarivaunun ryhmästä yksi pääsi parakeille asti. Maléter solmi ensin kapinallisten kanssa tulitauosta komentajiensa suostumuksella, mutta 27. ja 28. lokakuuta hänen komentamansa joukot valtasivat parakkien ympäristön rakennukset. Joukot saivat lopulta Imre Nagyn antaman tulitaukokäskyn. Maléter otti tämän jälkeen osaa kapinallisten kanssa Corvin Közillä käytyihin neuvotteluihin ja parlamenttitalolla työläisneuvostojen kanssa käytyyn kokoukseen 31. lokakuuta. Nagy nimesi hänet varapuolustusministeriksi ja 3. marraskuuta hän sai ylennyksen kenraalimajuriksi. Maléterin komentamasta Kiliánin varuskunnasta tuli yksi kansannousun keskuksista. 3\. marraskuuta Maléter osallistui neuvotteluihin Unkarissa olleiden neuvostojoukkojen kanssa Tökölissä lähellä Budapestia. neuvostojoukot olivat luvanneet vetäytyä Budapestista, mutta todellisuudessa ne olivat vain ryhmittäytyneet uudelleen kaupungin ulkopuolelle. Myös neuvottelut osoittautuivat ansaksi ja neuvotteluihin saapunut Maléter pidätettiin. Pidätyksen oli määrännyt KGB:n johtaja Ivan Sierov. Neuvostojoukot kukistivat unkarin kansannousun ja sen jälkeen 15. kesäkuuta 1958 käytiin salainen oikeudenkäynti Maléteria ja muita unkarilaisia vastaan. Maléter tuomittiin kuolemaan ilman valitusoikeutta. Hänet teloitettiin Budapestissa päivä tuomion langettamisen jälkeen 16. kesäkuuta 1958. ==Lähteet== Luokka:Unkarilaiset sotilaat Luokka:Unkarilaiset teloitetut Luokka:Vuonna 1917 syntyneet Luokka:Vuonna 1958 kuolleet
Muinaiset (Tähtiportti)

Muinaiset (engl. Ancients, omassa kielessään Anquietas), alun perin tunnettu nimellä teiden rakentajat, ovat kuvitteellinen kansa Tähtiportti-sarjassa ja sen sisarsarjassa Stargate Atlantis. Muinaiset rakensivat alkuperäiset tähtiportit. He asuivat kauan aikaa sitten maapallolla (Terra Muinaisten kielessä) sekä muualla galaksissamme, mutta joutuivat muuttamaan pois kun (mahdollisesti Orien lähettämä) ruttoepidemia vaivasi koko galaksia. Myöhemmät ihmiset polveutuvat heistä ja asuttavat nyt maapalloa. Muinaisten kieli muistuttaa paljon latinaa. Paetakseen ruttoa osa muinaisista muutti Pegasus- galaksiin ja asutti siellä Atlantis-nimistä kaupunkia Lantea-planeetalla, josta tulee nimitys lantealaiset. Daniel Jackson sai selville, että kyseiset henkilöt kutsuivat itseään myös alteranilaisiksi. Ne muinaiset, jotka eivät lähteneet Pegasukseen, oppivat muuttumaan energiaksi ja nousemaan korkeammalle olemisen tasolle. Pegasus-galaksissa muinaiset kohtasivat ensi kertaa vihollisen, joiden teknologia pystyi kilpailemaan heidän omansa kanssa. Viholliset eli wraithit olivat todella julmia ja heitä oli paljon enemmän kuin Muinaisia. Wraithit ja muinaiset kävivät sotaa yli sata vuotta ennen kuin muinaiset joutuivat lopulta taipumaan He jättivät Pegasus-galaksin palaten Maahan tai nousten korkeammalle tasolle. Muinaisista lähtee myös toinen "haara" orit. Oritkin ovat ylösnousseita olentoja, mutta toisin kuin muinaiset, joiden tärkein periaate on olla sekaantumatta millään tavoin maallisiin asioihin, orit käännyttävät ihmisiä palvomaan itseään jumalina ja tuhoavat kaikki, jotka eivät suostu liittymään heidän seuraajiinsa. Heidän uskonsa, Alkuperä (eng. Origin), on suunniteltu kanavoimaan energiaa heidän seuraajistaan, jotta he voisivat jonain päivänä tuhota Muinaiset. Kummankin ryhmän tekninen taso on edistyneempi kuin kenenkään muun tunnetussa universumissa. Muinaisten teknologiasta tunnetuimpia ovat itse Tähtiportit, Destiny-alus (joka on 60 miljoonaa vuotta vanha, edelleen toiminnassa ja sen teknologinen taso on silti edistyneempi kuin useilla tunnetuilla lajeilla, ja lisäksi Destiny saa energiaa itse tähdistä, eli siis se lentää tähden sisälle ja kerää energiaa varastoihinsa). Muihin saavutuksiin lukeutuvat mm. Atlantis (joka on Manhattanin kokoinen galaksienvälinen kaupunki, joka kykenee kulkemaan yli 3 miljoonaa valovuotta alle kahdessa tunnissa), nollapistemoduulit (engl. ZPM=Zero Point Module) jotka ovat puhtaimpia tunnettuja energianlähteitä sekä kokoonsa nähden myös uskomattomimpia. Yksi nollapistemoduuli kykenee arvioiden mukaan ylläpitämään yhtäjaksoisesti 100-200 terawatin energiantuottoa 3300 vuotta. Muinaiset hallitsivat myös aikamatkustuksen (tosin toimivat laitteet kehitti Janus-niminen lantealainen salassa, koska hän ei olisi saanut niiden valmistukseen lupaa) sekä kehittivät useita universumin edistyneimmistä aseista sekä kilvistä. Luokka:Tähtiportti Luokka:Kuvitteelliset rodut
Miklós Gimes

Miklós Gimes (23. joulukuuta 1917 Itävalta-Unkari – 16. kesäkuuta 1958 Unkari) oli unkarilainen toimittaja. Gimes työskenteli Unkarin kommunistipuolueen lehden, Szabadin Népin toimittajana. Hän vaati uudistuksia Unkarin kansannousun yhteydessä vuonna 1956. Gimes olikin vahvasti mukana järjestelemässä ja tukemassa mielenosoitusta Budapestissa 23. lokakuuta 1956, mikä johti kansannousuun. Tästä Gimes tuomittiin kuolemaan ja teloitettiin hirttämällä yhdessä Imre Nagyn ja Pál Maléterin kanssa vuonna 1958. Luokka:Unkarilaiset toimittajat Luokka:Unkarilaiset teloitetut Luokka:Vuonna 1917 syntyneet Luokka:Vuonna 1958 kuolleet
Sanginsuun suuralue

Sanginsuun suuralue on yksi Oulun 23:sta suuralueesta. Suuralue käsittää Oulun kaupungin koilliset kaupunginosat, ja se sijaitsee Oulujoen pohjoisrannalla, rajoittuen Myllyojan, Korvensuoran, Ylikiimingin ja Kiimingin suuralueisiin sekä Muhoksen kuntaan. Suuralueella asuu noin 600 asukasta ja siellä on yhteensä 292 työpaikkaa. Ruokakuntia alueella oli yhteensä 246 (1.1.2012). ==Kaupunginosat Sanginsuun suuralueella== * Lapinkangas * Sanginjoki * Sanginsuu * Ulkosanki ==Palvelut== Peruspalvelut on keskitetty pääasiassa Myllyojan keskukseen. Sanginsuun suuralueen suurimmissa kaupunginosissa on päivittäistavarakauppoja. ==Liikenne== Alueen tärkeimmät liikenneväylät ovat Vaalantie sekä siihen liittyvä Oulujoen ylittävä Sanginsuuntie. Vaalantien eli yhdystien 8300 varrelle on vuonna 2005 valmistunut kevyen liikenteen väylä, joka alkaa Myllyojalta ja päättyy Markkuun ryhmäpuutarhan liittymään. ==Lähteet== ==Aiheesta muualla== Luokka:Oulun suuralueet
Stammware

Stammware on Saksassa käytetty rakennuspuutavaran laatuluokitus. Stammware on särmäämätöntä sahatavaraa. Raaka-aine on ulkoisesti oksatonta, oksakyhmytöntä ja virheetöntä tyvitukkia. Tukissa ei yleensä sallita mutkia, lahoa, korjuuvaurioita, toukanreikiä tai sinivikoja. Sahatavarakappaleen leveys mitataan pintalappeelta pituuden puolivälistä sahatun pinnan leveytenä. Suomessa vientiin menevä stammware sahataan yleensä männystä. Luokka:Puupohjaiset materiaalit Luokka:Puurunko